Banking
కనీస నిల్వలు తగ్గితే నెలరోజులముందే హెచ్చరించాలి
న్యూఢిల్లీ: బ్యాంకుఖాతాల్లో కనీస నిల్వలపై జరిమానా అనేది ఒక స్థిరమైన మొత్తం గా మాత్రమే ఉండాలని రాజ్యసభలో ప్రతిపక్షాలు డిమాండ్‌ చేస్తున్నాయి. జరిమానా కూడా సహేతు కంగా ఉండాలని డిమాండ్‌చేశాయి. వాస్తవమొత్తం, కనీస నిల్వ ఉండాల్సిన మొత్తానికి ఉన్న తేడాపై మాత్రమే ఈ జరిమానా ఉండాలని ప్రభుత్వం చెపు తోంది. బ్యాంకులు ఈజరిమానాలను సహేతుకంగా ఉంచాలని సేవల ఛార్జీలకు భిన్నంగా ఉండకూడదని ఆర్థికశాఖ సహాయమంత్రి సంతోష్‌కుమార్‌ గాంగ్‌ వార్‌ వెల్లడించారు. ఒక బ్యాంకు ఖాతాదారుడు తన ఖాతాలో ఉన్న మొత్తం కనీసస్థాయిలో కూడా లేనిపక్షంలో బ్యాంకులు జరిమానాఛార్జీలు వసూలు చేయవచ్చని అయితే ఈ మొత్తం ఒక నిర్దిష్టమైన మొత్తంగా ఉండాలని, వాస్తవ మొత్తం, కనీస నిల్వ అవసరమొత్తంకు మధ్య ఉన్నతేడాపై మాత్రమే ఈ జరిమానా ఉండాలని సూచించినట్లు తెలిపారు.
బ్యాంకు ఖాతాప్రారంభించే సమయంలో అంగీకరిం చిన కనీస నిల్వమొత్తానికి అనుగుణంగా ఉండాలని కోరారు. కనీస నిల్వలేనిపక్షంలో బ్యాంకు ముందు ఎస్‌ఎంఎస్‌ద్వారా ఖతాదారునికి తెలియజేయాల్సిన అవసరం ఉందన్నారు. నెలరోజులలోపు కనీసనిల్వ పునరుద్ధరణ కానిపక్షంలో పీనల్‌ ఛార్జీలు వర్తింప చేయవచ్చని మంత్రి వివరించారు. కస్టమరు కనీస నిల్వను నెలోరోజుల్లోపు కొనసాగించిన పక్షంలో ఎలాంటి అదనపు ఛార్జీలు ఉండవని అన్నారు. వాణిజ్యబ్యాంకులు సేవాఛార్జీలు నిర్ణయిం చుకునే స్వేఛ్ఛఉందని, గ్రామీణ బ్యాంకులకు మిన హాయింపు ఉందన్నారు. అయితే ఆబ్యాంకుల బోర్డు లు వీటిని ఆమోదించాల్సిఉంటుంది. రిజర్వుబ్యాంక్‌ జారీచేసిన మాస్టర్‌ సర్క్యులర్‌కు అనుగుణంగా మాత్రమే ఈఛార్జీలు ఉండాలి. బ్యాంకుకాతా ప్రారం భించే సమయంలోనే కస్టమర్లకు పారదర్శకంగా మొత్తం వివరాలివ్వాలని కనీస నిల్వలేనిపక్షంలో జరిమానాలుంటాయని చెప్పాలని సూచించినట్లు ఆర్థిక మంత్రి వివరించారు. కనీస నిల్వల పరి మితిని మార్పులుచేసిన పక్షంలో నెలరోజులకు ముందే కస్టమర్లకు తెలియజేయాలని నిబంధన లున్నాయని ఆర్థికశాఖ సహాయమంత్రి వివరిం చారు.
పొదుపుఖాతాల్లో కనీస నిల్వలేని పక్షంలో బ్యాంకులు ఒక విధానప్రక్రియ ఆధారంగా ఛార్జీలను అమలుచేయాలని, బ్యాంకు బోర్డులు ఆమోదించిన తర్వాత మాత్రమే అమలుచేయాల్సి ఉంటుంది.